ჯეინ ჰინტონი
ჯეინ ჰინტონი (ინგლ. Jane Hinton, დ. 1 მაისი, 1919 — გ. 9 აპრილი, 2002) — სწავლობდა ანტიბიოტიკების მიმართ ბაქტერიების რეზისტენტობას. იყო ერთ-ერთი პირველი ორი აფროამერიკელი ქალიდან, რომელმაც მიიღო დოქტორის ხარისხი ვეტერინარიაში (1949). სანამ პენსილვანიაში ვეტერინარულ მედიცინას შეისწავლიდა, მუშაობდა ჰარვარდში ლაბორანტად, დაკავებული იყო აგარ-მიულერ-ჰინტონის კულტივირების საშუალების შემუშავებით, რომელიც ახლა ფართოდ გამოიყენება ანტიბიოტიკების მიმართ ბაქტერიების მგრძნობელობის შესამოწმებლად. მოგვიანებით იგი მუშაობდა მცირე ზომის ცხოველების ვეტერინარად მასაჩუსეტში, შემდეგ კი — ფედერალური მთავრობის ინსპექტორად. მისი მამა — უილიამ ოგასტეს ჰინტონი, მიკრობიოლოგი და ჰარვარდის უნივერსიტეტის პირველი აფრო-ამერიკელი პროფესორი.